CELEX: 22019D1235
Language: fi
Date: 2019-04-11 00:00:00
Title: ETA:n sekakomitean päätös N:o 105/2019, annettu 11 päivänä huhtikuuta 2019, ETA-sopimuksen liitteen XIII (Liikenne) muuttamisesta [2019/1235]

18.7.2019   
               
               
                  FI
               
               
                  Euroopan unionin virallinen lehti
               
               
                  L 192/60
               
            
         ETA:N SEKAKOMITEAN PÄÄTÖS N:o 105/2019,
         annettu 11 päivänä huhtikuuta 2019,
         ETA-sopimuksen liitteen XIII (Liikenne) muuttamisesta [2019/1235]
         ETA:N SEKAKOMITEA, joka
         ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 98 artiklan,
         sekä katsoo seuraavaa:
         
                     (1)
                  
                  
                     Perusluonteiset maanteiden tavara- ja henkilöliikenneyhteydet Ison-Britannian ja Pohjois-Irlannin yhdistyneen kuningaskunnan unionista eroamisen yhteydessä varmistavista yhteisistä säännöistä 25 päivänä maaliskuuta 2019 annettu Euroopan parlamentin ja neuvoston asetus (EU) 2019/501 (1) olisi otettava osaksi ETA-sopimusta.
                  
               
                     (2)
                  
                  
                     Tämä päätös koskee EU:n yksipuolisten varautumistoimenpiteiden sisällyttämistä ETA-sopimukseen, jotta voidaan varmistaa sisämarkkinoiden moitteeton toiminta siinä tapauksessa, että Yhdistynyt kuningaskunta eroaa EU:sta ilman sopimusta (sopimukseton ero). ETA-sopimusta ei ole suunniteltu ETA-valtioiden ja Yhdistyneen kuningaskunnan välisiin suhteisiin siinä tapauksessa, että Yhdistynyt kuningaskunta on kolmas valtio. Tämän vuoksi sisällyttäminen hyväksytään poikkeuksellisesti ja sillä edellytyksellä, että varautumistoimenpiteiden soveltaminen rajoittuu eroamisen jälkeiseen lyhyeen ajanjaksoon. Sisällyttämistä ei tule pitää tulevaisuudessa ennakkotapauksena muissa kolmansiin maihin vaikuttavissa EU:n toimenpiteisiin liittyvissä tapauksissa.
                  
               
                     (3)
                  
                  
                     Sen vuoksi olisi muutettava ETA-sopimuksen liitettä XIII,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Lisätään ETA-sopimuksen liitteessä XIII olevan 26e kohdan (poistettu) jälkeen seuraava:
            
               
                           ”26f.
                        
                        
                           
                              32019 R 0501: Euroopan parlamentin ja neuvoston asetus (EU) 2019/501, annettu 25 päivänä maaliskuuta 2019, perusluonteiset maanteiden tavara- ja henkilöliikenneyhteydet Ison-Britannian ja Pohjois-Irlannin yhdistyneen kuningaskunnan unionista eroamisen yhteydessä varmistavista yhteisistä säännöistä (EUVL L 85I, 27.3.2019, s. 39).
                           Tätä sopimusta sovellettaessa asetuksen säännöksiä koskevat seuraavat mukautukset:
                           
                                       a)
                                    
                                    
                                       5 artiklaa ei sovelleta EFTA-valtioiden osalta.
                                    
                                 
                                       b)
                                    
                                    
                                       Lisätään 11 artiklaan ilmauksen ”jäsenvaltion” jälkeen ilmaus ”ja EFTA-valtion”.”
                                    
                                 
                     
         
         
            2 artikla
            Asetuksen (EU) 2019/501 islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
         
         
            3 artikla
            Tämä päätös tulee voimaan 11 päivänä huhtikuuta 2019 tai sitä päivää seuraavana päivänä, jona viimeinen ETA-sopimuksen 103 artiklan 1 kohdan (*1) mukainen ilmoitus on tehty ETA:n sekakomitealle, sen mukaan, kumpi ajankohta on myöhäisempi.
         
         
            4 artikla
            Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
         
         
            Tehty Brysselissä 11 päivänä huhtikuuta 2019.
            
               
                  ETA:n sekakomitean puolesta
               
               
                  Puheenjohtaja
               
               Claude MAERTEN
            
         
         
            (1)  EUVL L 85I, 27.3.2019, p. 39.
         
         
            (*1)  Valtiosäännön asettamista vaatimuksista ei ole ilmoitettu.